ผมไปหาแล้วหยอดยาขยายม่านตาแต่ตาปกติไม่ได้เป็นอะไรผมอยากรู้ว่ามันอันตรายไหมตาผมจะเป็นอะไรไหมครับหลังจากหยอดแล้วจะเหมือนเดิมรึเปล่าครับ
สวัสดีค่ะ การขยายม่านตานั้น เป็นการหยอดยาเพื่อทำให้รูม่านตาขยายขึ้นชั่วคราว เพื่อให้จักษุแพทย์สามารถทำการตรวจในตาได้ หลังการทำขยายม่านตานั้น อาจจะทำให้แสบตา เคืองตา ตาสู้แสงไม่ได้ มีน้ำตาออกมามาก มองใกล้ไม่ชัด ภายในเวลาประมาณ 4-6 ชั่วโมงหลังจากทำการขยายม่านตา ซึ่งจะค่อยๆหายไปเองได้การใช้ยาหยอดเพื่อขยายม่านตานั้นไม่ได้มีอันตรายต่อดวงตาในระยะสั้นหรือระยะยาวแต่อย่างใด ตาจะกลับมาเป็นเหมือนเดิมได้ในภายในเวลาระยะชั่วโมงส่วนผลเรื่องการตรวจตานั้น ควรจะต้องสอบถามกับแพทย์ที่ดูแลและส่งตรวจโดยตรงดูอีกครั้งค่ะ